cyanic-selkie/wikianc huggingface dataset:
দুর্গাপূজা
মুষিক
গণেশের বাহন মূষিক বা ইঁদুর। ইঁদুর মায়া ও অষ্টপাশ ছেদনের প্রতীক। ব্রহ্মর্ষি শ্রীসত্যদেবের ভাষায়, অথর্বশীর্ষের সায়নভাষ্যে উক্ত হইয়াছে মুষ্ণাতি অপহরতি কর্মফলানি ইতি মূষিকঃ। জীবের কর্মফলসমূহ অজ্ঞাতসারে অপহরণ করে বলিয়া ইহার নাম মূষিক। প্রবল প্রতিবন্ধকস্বরূপ কর্মফল বিদ্যমান থাকিতে সিদ্ধিলাভ হয় না। তাই, কর্মফল হরণের উপর সিদ্ধি প্রতিষ্ঠিত।
লক্ষ্মী
লক্ষ্মী শ্রী, সমৃদ্ধি, বিকাশ ও অভ্যুদয়ের প্রতীক। শুধু ধনৈশ্বর্যই নয়, লক্ষ্মী চরিত্রধনেরও প্রতীক। স্বামী নির্মলানন্দের ভাষায়, ধন, জ্ঞান ও শীল – তিনেরই মহনীয় বিকাশ দেবী লক্ষ্মীর চরিত্রমাহাত্ম্যে। সর্বাত্মক বিকাশের অধিষ্ঠাত্রী দেবতা বলেই তিনি কমলা। কমল বা পদ্মের ন্যায়ই তিনি সুন্দরী; তদীয় নেত্রদ্বয় পদ্মের ন্যায় আয়ত। তাঁর শুভ করে প্রস্ফুটিত পদ্মকুসুম; পদ্মবনেই তাঁর বসতি।
মহানামব্রত ব্রহ্মচারী অন্যদিকে সমুদ্রমন্থনে সমুদ্ভূতা দেবী লক্ষ্মীর মূর্তিতত্ত্বের অপর এক ব্যাখ্যাও দিয়েছেন, যাঁহারা বিচক্ষণ তাঁহারা ভূমি-প্রকৃতি কর্ষণ করিয়া শস্যধন আহরণ করেন, বন-প্রকৃতি অনুসন্ধান করিয়া ধন আহরণ করেন। খনি প্রকৃতি খনন করিয়া স্বর্ণধন সংগ্রহ করেন। এই সকলই সাগরমন্থন। ... এই সকল সাগর-মন্থনে ধনাধিষ্ঠাত্রী লক্ষ্মীর আবির্ভাব।
পেচক
thumb|300px|right|মধ্য কলকাতার মহম্মদ আলি পার্কের দুর্গাপ্রতিমায় নারীজাগরণের বার্তা, চালচিত্রে বাংলা তথা ভারতের মহীয়সী নারীগণ, ২০০৭লক্ষ্মীর বাহন পেচক বা প্যাঁচা। রূপে ও গুণে অতুলনীয় এই দেবীর এমন কিম্ভূত বাহন কেন, সে নিয়ে বেশ কয়েকটি মত প্রচলিত। প্রথমেই স্মরণে রাখা কর্তব্য, হিন্দু শাস্ত্রে কোথাও পেচককে লক্ষ্মীর বাহনের মর্যাদা দান করা হয়নি। এই বিশ্বাস একান্তই বাঙালি লোকবিশ্বাস।
প্যাঁচা দিবান্ধ। মনে করা হয়, যাঁরা দিবান্ধ অর্থাৎ তত্ত্ববিষয়ে অজ্ঞ, তারাই পেচকধর্মী। মানুষ যতকাল পেচকধর্মী থাকে ততদিনই ঐশ্বর্যের দেবী লক্ষ্মীর আরাধনা করে সে। মহানামব্রত ব্রহ্মচারীর মতে, পেচক মুক্তিকামী সাধককে বলে, সকলে যখন ঘুমায় তুমি আমার মতো জাগিয়া থাকো। আর সকলে যখন জাগ্রত তখন তুমি আমার মতো ঘুমাইতে শিখ, তবেই সাধনে সিদ্ধি। কৈবল্যধন লাভ।
পরমার্থধনাভিলাষী সাধক পেঁচার মতো রাত্রি জাগিয়া সাধন করে। লোকচক্ষুর অন্তরালে নির্জনে থাকে। লক্ষ্মীমার বাহন রূপে আসন লইয়া পেচকের যে ভাষণ তাহা বিভিন্ন স্তরের বিভিন্ন প্রকার সাধকের উপাদেয় সম্পদ।
সরস্বতী
thumb|200px|left|দক্ষিণ কলকাতার ম্যাডক্স স্কোয়ারের দুর্গাপূজা, ২০০৫
সরস্বতী বাণীরূপিণী বাগদেবী; তিনি জ্ঞানশক্তির প্রতীক। দেবীর হাতে পুস্তক ও বীণা। পুস্তক বেদ শব্দব্রহ্ম। বীণা সুরছন্দের প্রতীক নাদব্রহ্ম। শুদ্ধ সত্ত্বগুণের পূর্তি, তাই সর্বশুক্লা। শ্বেতবর্ণটি প্রকাশাত্মক। সরস্বতী শুদ্ধ জ্ঞানময়ী প্রকাশস্বরূপা। জ্ঞানের সাধক হইতে হইলে সাধককে হইতে হইবে দেহে মনে প্রাণে শুভ্র-শুচি।
হংস
সরস্বতীর বাহন হংস। হংস হিন্দুদের নিকট একটি পবিত্র প্রতীক। সরস্বতী-ব্রহ্মবিদ্যা। যে সাধক দিবারাত্র অজপা মন্ত্রে সিদ্ধ তিনিই হংসধর্মী। মানুষ সুস্থ শরীরে দিবারাত্র মধ্যে একুশ হাজার ছয়শত ‘হংস’ এই অজপা মন্ত্রজপরূপে শ্বাস-প্রশ্বাস করিয়া থাকে। মানুষ যতদিন এই স্বাভাবিক জপ উপলব্ধি করিতে না পারে, ততদিন ‘হংসধর্মী’ হইতে পারে না; সুতরাং ব্রহ্মবিদ্যারও সন্ধান পায় না।
কার্তিকেয়
thumb|250px|right|দুর্গাপূজার সময় পূজিত কার্তিক মূর্তি। thumb|250px|right|বেহালার জিতেন্দ্র স্মৃতি সংঘের জৌলুশপূর্ণ দেবীপ্রতিমা, ২০০৭
ময়ূর
কার্তিকেয়ের বাহন ময়ূর। সৌন্দর্য ও শৌর্য – কার্তিকেয়ের এই দুই বৈশিষ্ট্যই তার বাহন ময়ূরের মধ্যে বিদ্যমান।
অন্যান্য মূর্তি
দেবীর ধ্যান মন্ত্র বলা হয়,
"অষ্টাভি শক্তিভিস্তাভিঃ সততং পরিবেষ্টিতাং।"
অর্থাৎ, তিনি সবসময় অষ্ট শক্তি দ্বারা পরিবেষ্টিত হয়ে আছেন। এই অষ্টশক্তি হলেন উগ্ৰচণ্ডা, প্রচণ্ডা, চণ্ডোগ্ৰা, চণ্ডনায়িকা, চণ্ডা, চণ্ডবতী,চণ্ডরূপা, অতিচণ্ডিকা। তবে বর্তমানে দেবী বিগ্রহে এই অষ্টশক্তির বিগ্রহ সংযুক্ত থাকে না। যদিও, এনাদের পূজা করা হয় দেবীর সাথেই।
মহালয়া
মহালয়া বা পিতৃপক্ষের দিন থেকে মূলত দুর্গা পূজার আনুষ্ঠানিকতা শুরু হয়। তবে এ দিনটির তাৎপর্য মূলত ভিন্ন। এ তিথিকে পিতৃপক্ষও বলা হয়ে থাকে। এ দিনে পিতৃপক্ষের শেষ এবং দেবী পক্ষের শুরু হয়। এই মহালয়া তিথিতে যারা পিতৃ-মাতৃহীন তারা তাদের পূর্বপুরুষের স্মরণ করে, পূর্বপুরুষের আত্মার শান্তি কামনা করে অঞ্জলি প্রদান করেন। সনাতন ধর্ম অনুসারে এই দিনে প্রয়াত আত্মাদের মত্যে পাঠিয়ে দেয়া হয়, প্রয়াত আত্মা যে সমাবেশ হয় তাহাকে মহালয় বলা হয়। মহালয় থেকে মহালয়া। পিতৃপক্ষেরও শেষদিন এটি। মহালয়াতে যারা গঙ্গায় অঞ্জলি প্রদান করেন পূর্বদের আত্মার শান্তির জন্য, তাহারা শুধু পূর্বদের নয়, পৃথিবীর সমগ্র কিছুর জন্য প্রার্থনা ও অঞ্জলি প্রদান করেন। যাদের পুত্র নেই, যাদের কেউ নেই আজ স্মরণ করার তাদের জন্য ও অঞ্জলি প্রদান করতে হয়।
এ সম্পর্কে মহাভারতে একটি কাহিনী বর্ণীত আছে যে: প্রসিদ্ধ দাতা কর্ণের মৃত্যু হলে তার আত্মা স্বর্গে গমন করলে, তাকে স্বর্ণ ও রত্ন খাদ্য হিসেবে প্রদান করা হয়। কর্ণ ইন্দ্রকে এর কারণ জিজ্ঞাসা করলে ইন্দ্র বলেন, কর্ণ সারা জীবন স্বর্ণই দান করেছেন, তিনি পিতৃগণের উদ্দেশ্যে কোনোদিন খাদ্য প্রদান করেননি। তাই স্বর্গে তাকে স্বর্ণই খাদ্য হিসেবে প্রদান করা হয়েছে। কর্ণ বলেন, তিনি যেহেতু তার পিতৃগণের সম্পর্কে অবহিত ছিলেন না, তাই তিনি ইচ্ছাকৃতভাবে পিতৃগণকে স্বর্ণ প্রদান করেননি। এই কারণে কর্ণকে ষোলো দিনের জন্য মর্ত্যে গিয়ে পিতৃলোকের উদ্দেশ্যে অন্ন ও জল প্রদান করার অনুমতি দেওয়া হয়। এই পক্ষই পিতৃপক্ষ নামে পরিচিত হয়। এই কাহিনির কোনো কোনো পাঠান্তরে, ইন্দ্রের বদলে যমকে দেখা যায়।
ময়া দত্তেন তোয়েন তৃপ্যান্ত ভুবনত্রয়ম আব্রহ্ম স্তম্ভ পর্যন্তং জগত্‍ তৃপ্যতু
নবপত্রিকা
নবপত্রিকা বাংলার দুর্গাপূজার একটি বিশিষ্ট অঙ্গ। নবপত্রিকা শব্দটির আক্ষরিক অর্থ নটি গাছের পাতা। তবে বাস্তবে নবপত্রিকা নটি পাতা নয়, নটি উদ্ভিদ। এগুলি হল - thumb|গণে্শের ডান পাশে স্থাপিত নবপত্রিকা
একটি সপত্র কলাগাছের সঙ্গে অপর আটটি সমূল সপত্র উদ্ভিদ একত্র করে একজোড়া বেল সহ শ্বেত অপরাজিতা লতা দিয়ে বেঁধে লালপাড় সাদা শাড়ি জড়িয়ে ঘোমটা দেওয়া বধূর আকার দেওয়া হয়। তারপর তাতে সিঁদুর দিয়ে সপরিবার দেবীপ্রতিমার ডান দিকে দাঁড় করিয়ে পূজা করা হয়। প্রচলিত ভাষায় নবপত্রিকার নাম কলাবউ।
নবপত্রিকার নয়টি উদ্ভিদ আসলে দেবী দুর্গার নয়টি বিশেষ রূপের প্রতীকরূপে কল্পিত হয়। এই নয় দেবী হলেন রম্ভাধিষ্ঠাত্রী ব্রহ্মাণী, কচ্বাধিষ্ঠাত্রী কালিকা, হরিদ্রাধিষ্ঠাত্রী উমা, জয়ন্ত্যাধিষ্ঠাত্রী কার্তিকী, বিল্বাধিষ্ঠাত্রী শিবা, দাড়িম্বাধিষ্ঠাত্রী রক্তদন্তিকা, অশোকাধিষ্ঠাত্রী শোকরহিতা, মানাধিষ্ঠাত্রী চামুণ্ডা ও ধান্যাধিষ্ঠাত্রী লক্ষ্মী। এই নয় দেবী একত্রে "নবপত্রিকাবাসিনী নবদুর্গা" নামে নবপত্রিকাবাসিন্যৈ নবদুর্গায়ৈ নমঃ মন্ত্রে পূজিতা হন।
মহাসপ্তমীর দিন সকালে নিকটস্থ নদী বা কোনো জলাশয়ে (নদী বা জলাশয়ে না থাকলে কোনো মন্দিরে) নিয়ে যাওয়া হয়। পুরোহিত নিজেই কাঁধে করে নবপত্রিকা নিয়ে যান। তার পিছন পিছন ঢাকীরা ঢাক বাজাতে বাজাতে এবং মহিলারা শঙ্খ ও উলুধ্বনি করতে করতে যান। শাস্ত্রবিধি অনুযায়ী স্নান করানোর পর নবপত্রিকাকে নতুন শাড়ি পরানো হয়। তারপর পূজামণ্ডপে নিয়ে এসে নবপত্রিকাকে দেবীর ডান দিকে একটি কাষ্ঠসিংহাসনে স্থাপন করা হয়। পূজামণ্ডপে নবপত্রিকা প্রবেশের মাধ্যমে দুর্গাপূজার মূল অনুষ্ঠানটির প্রথাগত সূচনা হয়। নবপত্রিকা প্রবেশের পর দর্পণে দেবীকে মহাস্নান করানো হয়। এরপর বাকি দিনগুলিতে নবপত্রিকা প্রতিমাস্থ দেবদেবীদের সঙ্গেই পূজিত হতে থাকে। বিশেষভাবে লক্ষণীয় হল, নবপত্রিকা প্রবেশের পূর্বে পত্রিকার সম্মুখে দেবী চামুণ্ডার আবাহন ও পূজা করা হয়। পত্রিকাস্থ অপর কোনো দেবীকে পৃথকভাবে পূজা করা হয় না।
মহাস্নান
দুর্গাপূজার একটি বিশেষ অনুষ্ঠান হল মহাস্নান। মহাসপ্তমীর দিন নবপত্রিকা স্নানের পর মহাস্নান অনুষ্ঠিত হয়। মহাষ্টমী ও মহানবমীর দিনও পূজার মূল অনুষ্ঠান শুরুর আগে মহাস্নান অনুষ্ঠিত হয়। দুর্গাপ্রতিমার সামনে একটি দর্পণ বা আয়না রেখে সেই দর্পণে প্রতিফলিত প্রতিমার প্রতিবিম্বে বিভিন্ন জিনিস দিয়ে স্নান করানো হয়। মহাস্নানের সময় শুদ্ধজল, নদীর জল, শঙ্খজল, গঙ্গাজল, উষ্ণ জল, সুগন্ধি জল, পঞ্চগব্য, কুশ ঘাসের দ্বারা ছেটানো জল, ফুলে দ্বারা ছেটানো জল, ফলের জল, মধু, দুধ, নারকেলের জল, আখের রস, তিল তেল, বিষ্ণু তেল, শিশিরের জল, রাজদ্বারের মাটি, চৌমাথার মাটি, বৃষশৃঙ্গমৃত্তিকা, গজদন্তমৃত্তিকা, বেশ্যাদ্বারমৃত্তিকা, নদীর দুই তীরের মাটি, গঙ্গামাটি, সব তীর্থের মাটি, সাগরের জল, ঔষধি মেশানো জল, বৃষ্টিজল, সরস্বতী নদীর জল, পদ্মের রেণু মেশানো জল, ঝরনার জল ইত্যাদি দিয়ে দুর্গাকে স্নান করানো হয়। মহাস্নানের প্রতীকী তাৎপর্য সম্পর্কে স্বামী ত্যাগিবরানন্দ লিখেছেন, "এই সকল ক্রিয়ানুষ্ঠানের মধ্য দিয়ে সমাজের কৃষিসম্পদ, খনিজসম্পদ, বনজসম্পদ, জলজসম্পদ, প্রাণীজসম্পদ, ভূমিসম্পদ প্রভৃতি রক্ষা করার জন্য সাধারণ মানসে বিশেষভাবে আলোকপাত করা হয়। নৈতিকতা স্থাপনে সর্বভূতে দেবীরই অধিষ্ঠানস্বরূপ পতিতোধ্বারের ভাবটিও ফুটে ওঠে এই মহাস্নানে। এমনকী চাষা-ভূষা, মুচি-মেথর থেকে শুরু করে ব্রাহ্মণ, মালি, কুম্ভকার, তন্তুবায়, নরসুন্দর, ঋষি, দাস প্রভৃতি সমাজের সর্বস্তরের মানুষের অংশগ্রহণ বিশ্ব সংহতি ও বিশ্বের কাছে এক অসাম্প্রদায়িক সম্প্রদায়ের সমন্বয়বার্তা প্রেরণ করে। এককথায় সার্বিক সমাজলক্যাণ চিন্তা ফুটে ওঠে এই মহাস্নানে।"
পূজায় বেশ্যাদ্বারমৃত্তিকা তথা পতিতালয়ের দ্বারের মাটি ব্যবহারের কারণ হিসেবে বিশ্বাস করা হয় যে যখন পুরুষেরা পতিতালয়ের দরজা দিয়ে প্রবেশ করে পতিতার সাথে সম্পৃক্ত হয়ে পাপ সংগ্রহ করেন, তখন জীবনের সঞ্চিত সমস্ত পুণ্য সেই দরজাতেই ফেলে আসেন তারা৷ পতিতালয়ের মাটি তাই পরম পবিত্র। পতিতারা সমাজের অপবিত্রতা নিজের মধ্যে ধারণ করে সমাজকে পবিত্র রাখে বলে এই মাটি পূজার অন্যতম উপাদান।
অষ্টমীপূজা
অষ্টমী পূজা হলো দুর্গা পূজার একটি গুরুত্ব পূর্ণ অংশ। এই অষ্টমীর দিনে অনেক মানুষ পুষ্পাঞ্জলি দিয়ে দেবী দুর্গাকে নিজের মনের ইচ্ছা জানায়। পূজার সূচনায় দন্তকাষ্ঠ ও উষ্ণোদকে দেবীর মুখপ্রক্ষালনের পর মহাস্নান, সাধারণ পূজার নিয়মে ন্যাস, অর্ঘ্যস্থাপন প্রভৃতির পর দুর্গা, কার্তিক,গণেশ, লক্ষ্মী, সরস্বতীর পৃথক ষোড়শোপচার পূজা, নবপত্রিকা পূজা, সর্বতোভদ্রমণ্ডলে অষ্টশক্তি, অষ্টমাতৃকা, নবঘট- নবপতাকায় নবদুর্গার পূজা, ৬৪ যোগিনী ও কোটি যোগিনীর পূজা, দেবীর অস্ত্রপূজার পর সিংহ, মহিষাসুর, ময়ূর, মুষিকের পঞ্চোপচার পূজা সমাধা করা হয়। এই দিন অষ্টমী-নবমীর সন্ধিক্ষণে ৪৮ মিনিটে চামুণ্ডা রূপে দেবী দুর্গাকে পুজো করা হয়। এই দিন বিভিন্ন মন্দিরে চালকুমড়ো, চিনি প্রভৃতি বলি দেবার রীতি প্রচলিত আছে। এই দিন অষ্টমীর সন্ধি পুজোর সময় অষ্ট মাতৃকা, ৬৪ ও কোটি যোগিনীরও পুজো করা হয়। এই দিন বেশিরভাগ মন্দিরে দেবী দুর্গাকে লুচি সুজির ভোগ দেওয়া হয়। এই মহাষ্টমী তিথি হল দুর্গা পূজার মধ্যে একটি অন্যতম প্রধান দিন।
কুমারী পূজা
তন্ত্রশাস্ত্রমতে, কুমারী পূজা হলো ষোলো বছরের অনধিক অরজঃস্বলা কুমারী মেয়েকে দেবীজ্ঞানে পূজা করা। বিশেষত দুর্গাপূজার একটি বিশেষ অঙ্গরূপে এই পূজা অনুষ্ঠিত হয়। এছাড়াও কালীপূজা, জগদ্ধাত্রীপূজা এবং অন্নপূর্ণা পূজা উপলক্ষে এবং কামাখ্যাদি শক্তিক্ষেত্রেও কুমারী পূজার প্রচলন রয়েছে।
সপ্তমী,অষ্টমী ও নবমী তিথিতে ষোলো বছরের কম বয়স্কা কোনো কুমারী বালিকাকে দেবীজ্ঞানে পূজা করার রীতি আছে। বৃহদ্ধর্মপুরাণ মতে, দেবী অম্বিকা কুমারী কন্যারূপে দেবতাদের সামনে আবির্ভূতা হয়ে বেলগাছে দেবীর বোধন করতে নির্দেশ দেন। তৈত্তিরীয় আরণ্যকে দেবীকে কুমারী নামে অভিহিত করা হয়েছে। দক্ষিণ ভারতের কন্যাকুমারী মন্দিরে আরাধ্যা দেবী কুমারী রূপেই পূজিতা হন। যেহেতু কুমারী পূজা তান্ত্রিক মতবাদের প্রতিফলন তাই ভারতের সব শক্তিপীঠেই কুমারী পূজা হয়ে থাকে। কুমারী পূজায় বিভিন্ন বয়সের কন্যাকে বিভিন্ন নামে পূজা করা হয়। এক বছরের কন্যা সন্ধ্যা, দুই বছরে সরস্বতী, তিন বছরে ত্রিধামূর্তি, চার বছরে কালিকা, পাঁচ বছরে সুভগা, ছ'বছরে উমা, সাত বছরে মালিনী, আট বছরে কুঞ্জিকা, ন'বছরে কালসন্দর্ভা, দশ বছরে অপরাজিতা, এগারো বছরে রুদ্রাণী, বারো বছরে ভৈরবী, তেরো বছরে মহালক্ষ্মী, চোদ্দ বছরে পঠিনায়িকা, পনেরো বছরে ক্ষেত্রজ্ঞা এবং ষোলো বছরে অম্বিকা নামে অভিহিতা হয়। তন্ত্র মতে, কন্যা ঋতুমতী না হওয়া পর্যন্ত তারা দেবীরূপে পূজিত হতে পারে। আরও বলা হয় যে, একটি কুমারী কন্যাকে খাওয়ানোর অর্থ বিশ্বভুবনকে খাওয়ানো।
১৯০১ খ্রিষ্টাব্দের ১৮ অক্টোবর, স্বামী বিবেকানন্দ বেলুড় মঠে দুর্গাপূজার অষ্টমী তিথিতে প্রথম কুমারী পূজার সূচনা করেন। বেলুড় মঠে রঘুনন্দন প্রণীত তত্ত্ব অনুসারেই পূজা নিষ্পন্ন হয়। পুজোয় সারদা দেবীর নামে সংকল্প করা হয়। পশুবলির ব্যবস্থা করা হলেও তা হয়নি।
সন্ধিপূজা
দুর্গাপূজার একটি বিশেষ অধ্যায় হল সন্ধিপূজা । দুর্গাপূজার অষ্টমী ও নবমী তিথির সন্ধিক্ষণে ৪৮ মিনিট এই পূজা হয়ে থাকে। অষ্টমী তিথির শেষ ২৪ মিনিট ও নবমী তিথির প্রথম ২৪ মিনিট নিয়ে মোট ৪৮ মিনিটের মধ্যে এই পূজা অনুষ্ঠিত হয়। যেহেতু অষ্টমী ও নবমী তিথির সংযোগ স্থলে এই পূজা হয়, তাই এই পূজার নাম সন্ধিপূজা অর্থ্যাৎ সন্ধি-কালীন পূজা। এই পূজা দুর্গাপূজার একটি বিশেষ অঙ্গ, এইসময় দেবী দুর্গাকে চামুন্ডা রূপে পূজা করা হয়ে থাকে। সন্ধিপুজোর মাহেন্দ্রক্ষণেই দেবী দুর্গা মহিষাসুরকে বধ করেছিলেন। এই পূজা সম্পন্ন হয় তান্ত্রিক মতে। এই পূজায় দেবীকে ষোলটি উপাচার নিবেদন করা হয়। এই সময় বলিকৃত পশুর স্মাংস-রুধি (মাংস ও রক্ত) এবং কারণ (মদ) দেবীর উদ্দেশ্যে প্রদান করা হয়।
গাড়ির ব্যাটারি
থাম্ব| একটি সাধারণ ১২ ভোল্ট, ৪০ অ্যাম্পিয়ার-আওয়ার লেড-এসিড গাড়ির ব্যাটারি গাড়ির ব্যাটারি বা অটোমোটিভ ব্যাটারি হচ্ছে এক ধরনের রিচার্জেবল ব্যাটারি যা মোটর গাড়ি চালাতে ব্যবহৃত হয়। এর মূল উদ্দেশ্য হল স্টার্টিং মোটরে(বৈদ্যুতিক শক্তি কর্তৃক চালিত) বিদ্যুৎ সরবরাহ করা, যা পর্যায়ক্রমে রাসায়নিক শক্তি দ্বারা চালিত অন্তর্দহন ইঞ্জিনকে সক্রিয় করে এবং এর মাধ্যমেই প্রকৃতপক্ষে গাড়ি গতিপ্রাপ্ত হয়। একবার ইঞ্জিন চালু হয়ে গেলেও, ব্যাটারির মাধ্যমেই গাড়ির বৈদ্যুতিক সিস্টেমগুলিতে শক্তি সরবরাহ হয়, এক্ষেত্রে চাহিদার হ্রাস-বৃদ্ধির উপর ভিত্তি করে অল্টারনেটর ব্যাটারিকে চার্জ করে।
দুর্গাপূজা
অপরাজিতা পূজা
অপরাজিতা পূজা দুর্গাপূজার একটি অঙ্গ। দুর্গার অপর নাম অপরাজিতা। তবে এই দেবীর মূর্তি অন্যরকম। ইনি চতুর্ভূজা; হাতে শঙ্খ, চক্র, বর ও অভয়মুদ্রা; গায়ের রং নীল; ত্রিনয়না ও মাথায় চন্দ্রকলা। বিজয়াদশমীর দিন বিসর্জনের পর পূজামণ্ডপের ঈশানকোণে অষ্টদল পদ্ম এঁকে অপরাজিতার লতা রেখে এই দেবীর পূজা করা হয়। হংসনারায়ণ ভট্টাচার্যের মতে, ইনি "...বৈষ্ণবী শক্তি বিষ্ণুমায়া লক্ষ্মী ও শিবশিক্তি শিবানীর মিশ্রণে কল্পিতা।"
পশ্চিমবঙ্গ
thumb|left|কলকাতায় দুর্গাপূজায় আলোকমালায় সজ্জিত রাস্তা। thumb|বর্ধমানের একটি দুর্গাপ্রতিমা শরৎকালীন দুর্গাপূজা পশ্চিমবঙ্গের প্রধান হিন্দু উৎসব। বাংলা পঞ্জিকার আশ্বিন বা কার্তিক মাসে (সেপ্টেমর-অক্টোবর মাসে) এই পূজা অনুষ্ঠিত হয়। thumb|পশ্চিমবঙ্গের একটি দুর্গাপ্রতিমা কৃত্তিবাস ওঝার রামায়ণে রাবণ বধের জন্য রামের দুর্গাপূজার পৌরাণিক কাহিনিটি উল্লেখিত হয়েছে। দুর্গার পূজা বসন্তকালের উৎসব হলেও, রাম শরৎকালে তার পূজা করেছিলেন। এই পূজা অকালবোধন নামে পরিচিত। তাই বাসন্তী পূজা এখনও প্রচলিত থাকলেও, শারদীয়া দুর্গাপূজাই মহাসমারোহে পালিত হয়।
সাধারণত আশ্বিন মাসের শুক্লপক্ষের ষষ্ঠী থেকে দশমী তিথি পর্যন্ত দুর্গাপূজা পালিত হয়। বাঙালিরা এই উৎসবকে হিমালয়ে দেবী দুর্গার বাপের বাড়ি ফেরার অনুষ্ঠান হিসেবেই দেখে। বাঙালি সমাজে এই পূজা উপলক্ষে নতুন পোশাক পরার চল রয়েছে। পূজার সময় মণ্ডপে মণ্ডপে ঘুরে প্রতিমা দর্শনও বাঙালিদের একটি বিশেষ প্রথা।
গাড়ির ব্যাটারি
গ্যাসোলিন(পেট্রোল) এবং ডিজেল ইঞ্জিন
সাধারণত স্টার্টিং মোটর, ব্যাটারির ক্ষমতার ৩ শতাংশেরও কম ক্ষমতা ব্যবহার করে থাকে। একারণে অটোমোটিভ ব্যাটারিগুলিকে এমনভাবে ডিজাইন করা হয় যাতে করে স্বল্প সময়ের জন্য সর্বাধিক পরিমাণে বিদ্যুৎ সরবরাহ করতে পারে। এজন্য এই ব্যাটারিগুলিকে মাঝেমধ্যে "এসএলআই ব্যাটারি" (স্টার্টিং, লাইটিং এবং ইগনিশন) নামেও উল্লেখ করা হয়। এসএলআই ব্যাটারিগুলিকে ডিপ-ডিসচার্জিং-এর উদ্দেশ্যে ডিজাইন করা হয় না এবং একটি সম্পূর্ণ ডিসচার্জ ব্যাটারির আয়ু কমিয়ে ফেলতে পারে।
দুর্গাপূজা
বাংলাদেশ
হিন্দুধর্ম বাংলাদেশের দ্বিতীয় বৃহত্তম ধর্মীয় সম্প্রদায়। হিন্দুদের বৃহত্তম উৎসব হওয়ার জন্য তাই বাংলাদেশেও গ্রাম ও শহরে ৩১ হাজারের বেশি দুর্গাপূজা আয়োজিত হয়। দুর্গাপূজার বিজয়াদশমীর দিনে বাংলাদেশে সরকারিভাবে একদিন ছুটি দেওয়া হয়।
বাংলাদেশে দুর্গাপূজার দৃশ্য
ময়মনসিংহ শহরের শিববাড়ি মন্দিরের মন্ডপে দুর্গাপূজায় পুরোহিত ব্যাতিত সকলেই নারী।
গাড়ির ব্যাটারি
গ্যাসোলিন(পেট্রোল) এবং ডিজেল ইঞ্জিন
ইঞ্জিন চালু করার পাশাপাশি, যখন চার্জিং সিস্টেম থেকে সরবরাহকৃত শক্তির তুলনায় গাড়ির বৈদ্যুতিক শক্তি চাহিদা বেড়ে যায় তখন একটি এসএলআই ব্যাটারি এই অতিরিক্ত শক্তির যোগান দেয়। এটি যন্ত্রের জন্য ক্ষতিকর ভোল্টেজ স্পাইক-কে নিয়ন্ত্রণ করে, এভাবে এটি একটি স্ট্যাবিলাইজার হিসেবেও কাজ করে। ইঞ্জিন চলমান অবস্থায়, অল্টারনেটরের মাধ্যমে বেশিরভাগ শক্তি সরবরাহ করা হয় যেখানে একটি ভোল্টেজ রেগুলেটর থাকে যার ফলে আউটপুট ভোল্টেজ ১৩.৫ থেকে ১৪.৫ ভোল্টের মধ্যে থাকে। আধুনিক এসএলআই ব্যাটারিগুলি লেড-এসিড ধরনের হয়ে থাকে, যেখানে সিরিজ সংযোগে সংযুক্ত ছয়টি সেলের মাধ্যমে ১২ ভোল্ট সিস্টেম (বেশিরভাগ যাত্রীবাহী যানবাহন এবং হালকা ট্রাকের ক্ষেত্রে) অথবা বারোটি সেলের মাধ্যমে ২৪ ভোল্ট সিস্টেম (ভারী ট্রাক ও মাটিকাটা ক্রেনগাড়ি এর ক্ষেত্রে) গঠনের মাধ্যমে শক্তি সরবরাহ করা হয়।
দুর্গাপূজা
বাংলায় প্রথম দুর্গাপূজার সূচনা
প্রচলিত মত হল, বাংলায় প্রথম দুর্গাপূজা করেন নদীয়ার (এখন রাজশাহী জেলার) তাহেরপুরে রাজা কংস নারায়ণ রায় বাহাদুর। ১৫৮০ সালে পূজা শুরু হয়।কথিত আছে সেই সময় এই পূজায় কংস নায়রাণ ৮-৯ লক্ষ টাকা খরচ করেছিলেন। তিনি কংস নারায়ণ মন্দিরও ১৫৮০ খ্রিস্টাব্দে এ মন্দিরটি প্রতিষ্ঠা করেন।  রাজকীয় অনুষ্ঠান করার ইচ্ছায় কংসনারায়ণ মহাযজ্ঞ করার সিদ্ধান্ত নেন। রাজপুরোহিত ছিলেন নাটোর বাসুদেবপুরের ভট্টাচার্য বংশের পণ্ডিত রমেশ শাস্ত্রী। বংশানুক্রমে কংসনারায়ণ পশুবলি-বিরোধী বলে অশ্বমেধ বা গোমেধ যজ্ঞ করা যাবে না বলে দুর্গাপূজা শুরু করেন। আর একটি দাবী মতে, তারও আগে শ্রীচৈতন্য মহাপ্রভুর (১৪৮৬ - ১৫৩৪) প্রধান শিষ্য নিত্যানন্দ খড়দহে স্বগৃহে প্রতিমায় দুর্গোৎসব করেছিলেন। আর একটি মতে কনৌজের পাঁচ কুলীন ব্রাহ্মণের এক ব্রাহ্মণ সুধানিধির বংশকে ‘ঘোষাল’ উপাধি দেন বাংলার শাসক লক্ষণ সেন। ১৪৫০ সালে সেই সুধানিধি বংশের আশুতোষ ঘোষাল কোন্নগরে আসেন। সেই ঘোষাল বংশের পারিবারিক নথি অনুসারে, কোন্নগরের বাড়িতে ১৪৫৪ সালে বাংলায় প্রথম দুর্গাপূজার সূচনা হয়। আরো একটি মতে ১৫০৭ সালে চন্দননগরের খলিসানির বসু বাড়িতে করুণাময় বসু দুর্গাপূজার প্রবর্তন করে। সেই দুর্গাপূজারর বিস্তৃতি ছড়ায় সেই বংশের রামকমল বসুর আমলে। পর্তুগিজদের সঙ্গে ব্যবসা করতেন বলে তাঁকে বলা হতো ‘ফিরিঙ্গি কমল বসু’। রামকমল বসুর নামে আপার চিৎপুর রোডের (বর্তমানে রবীন্দ্র সরণি) বাড়িতে এখন বর্তমানে ‘মাতৃমঙ্গল প্রতিষ্ঠান’ নামে হাসপাতাল রয়েছে।
গাড়ির ব্যাটারি
গ্যাসোলিন(পেট্রোল) এবং ডিজেল ইঞ্জিন
ব্যাটারির ঋণাত্বক তড়িৎদ্বারে গ্যাস বিস্ফোরণ ঘটতে পারে যেখানে হাইড্রোজেন গ্যাস তৈরী হতে পারে, এটি হয় মূলত ব্যাটারির ভেন্টগুলি ব্লক থাকার কারণে অথবা ইগনিশন উৎসের সাথে মিলিতভাবে ত্রুটিপূর্ণ ভেন্টিলেশন ব্যবস্থার কারণে। ইউএস ন্যাশনাল হাইওয়ে ট্রাফিক সেফটি অ্যাডমিনিস্ট্রেশনের ১৯৯৩ সালের এক গবেষণায় বলা হয়েছে যে, যানবাহনের ব্যাটারি বিস্ফোরণজনিত কারণে হতাহত হবার ঘটনাগুলির ৩১ শতাংশই ঘটেছে যখন ব্যাটারি চার্জ করা হচ্ছিল।  এরপরের সবচেয়ে সাধারণ ঘটনাগুলির (যখন ব্যাটারি বিস্ফোরিত হয়) মধ্যে রয়েছে, যখন ক্যাবল তারের সংযোগ নিয়ে কাজ করা হয়, জাম্প স্টার্ট করার সময়, চার্জিং সোর্সের আগে ডেড-ব্যাটারির সাথে সংযোগ স্থাপন করতে ব্যর্থ হলে এবং গাড়ির চ্যাসিস-এর সাথে সংযোগ স্থাপন না হয়ে বরং সরাসরি গ্রাউন্ডেড ব্যাটারি পোস্টে সংযুক্ত হবার ফলে এবং যখন ফ্লুইড লেভেল পরীক্ষা করা হয়।  আহতদের প্রায় দুই তৃতীয়াংশ কেমিকাল বার্নে ভুগেছে এবং প্রায় তিন চতুর্থাংশ অন্যান্য সম্ভাব্য ইঞ্জুরিগুলির মধ্যে চোখের ইঞ্জুরিতে আহত হয়েছে।
দুর্গাপূজা
কৃষ্ণনগর রাজবাড়ির পুজো
অষ্টাদশ শতাব্দীতে নদিয়ার রাজা কৃষ্ণচন্দ্র নতুন রীতি প্রচলন করে মহালয়ার দিন থেকে শুরু করলেন সকলের মঙ্গলকামনায় যজ্ঞ, টানা নবমী পর্যন্ত চলত সেই যজ্ঞ৷ কথিত আছে, মহালয়ার পর থেকে নাকি কখনও আগুন নিভত না। যজ্ঞের দেবী এখানে রাজরাজশ্বরী, শক্তির প্রতীক। তাই যোদ্ধাবেশী। দেবীর বাহন এখানে সিংহরূপী। এখনও সেই প্রথা মেনেই রাজবাড়িতে পুজো হয় একচালার যোদ্ধা দেবীর। প্রতিমার মাটি মাখতে ব্যবহার করা হয় শুধুমাত্র গঙ্গাজল। নবদ্বীপ থেকে নিয়ে আসা হয় সেই জল। আগে পুজোতে বাড়ির মহিলারা উপস্থিত থাকলেও প্রতিমা নিরঞ্জনের সময় দেবীর সঙ্গে যাওয়ার নিয়ম ছিল না। তখন নীলকণ্ঠ পাখি দেবীপ্রতিমার সঙ্গে ভাসানে যেত। ভাসান হয়ে গেলেই সে ফিরে আসত রাজবাড়ির বারান্দায়; এরপর অন্দরমহলে শুরু হয়ে যেত বিজয়ার প্রস্তুতি। এখন আর রাজবাড়ির পুজোতে সেই জৌলুস না থাকলেও রয়ে গিয়েছে আচার রীতি। এখনও দেবীর পুজোয় ব্যবহার করা হয় ১০৮ টি ফোটা পদ্ম। জল আনা হয় নবদ্বীপের গঙ্গা থেকে। আগে পুজোর পরে তৈরি হতো মাটির অসুর মূর্তি। রাজা তিরধনুক নিয়ে বধ করতেন তাকে। সে রীতিও এখন আর নেই। তবে এখনও দেশ বিদেশের লোক পুজোর সময় সকলে আমন্ত্রিত হন রাজ দালা।
শ্রীখন্ড কর্তারায় দুর্গা পুজো (কাটোয়া)
গাড়ির ব্যাটারি
ইলেকট্রিক এবং হাইব্রিড গাড়ি
১৯ শতকের শুরুর দিকে ইলেকট্রিকাল যানবাহন গুলির ডিজাইন অন্তর্দহন ইঞ্জিনসম্পন্ন যানবাহনের বিভিন্ন ধরনের উদ্ভাবনের সামনে টিকতে পারছিলো না। অন্তর্দহন ইঞ্জিনসম্পন্ন গাড়িগুলির উচ্চ গতির কারণে পরিবহন সেক্টরে এগুলি ছিল বেশ দক্ষ এবং কার্যকরী সমাধান। বিশ্বব্যাপী যান-পরিবহনের জন্য জীবাশ্ম-জ্বালানীর চাহিদা অনেক বেশি বেড়ে যাওয়া এবং অন্তর্দহন ইঞ্জিন এর গাড়িগুলি পরিবেশ দূষণে বিশাল ভূমিকা রাখার কারণে ১৯৯০ এর দশক থেকে ইলেকট্রিক গাড়ি নিয়ে প্রচুর গবেষণা ও উন্নয়ন সংঘটিত হয়।
দুর্গাপূজা
কৃষ্ণনগর রাজবাড়ির পুজো
এটি কবি গোবিন্দ দাস এর বাড়ির দুর্গা
গাড়ির ব্যাটারি
ইলেকট্রিক এবং হাইব্রিড গাড়ি
ইলেকট্রিক গাড়িগুলিকে (ইভি) উচ্চ-ভোল্টেজ সম্পন্ন ইলেকট্রিক-গাড়ির-ব্যাটারি দ্বারা শক্তি সরবরাহ করা হয় তবে এগুলিতে সাধারণত একটি অটোমোটিভ ব্যাটারিও থাকে যাতে করে গাড়িগুলো স্ট্যান্ডার্ড অটোমোটিভ এক্সেসরিজসমূহ (১২ ভোল্টে চালানোর জন্য ডিজাইন করা) ব্যবহার করতে পারে। এগুলিকে প্রায়শই অক্সিলিয়ারি ব্যাটারি হিসেবে উল্লেখ করা হয়।
দুর্গাপূজা
চিল্কিগড়ের পুজো
সামন্ত রাজা গোপীনাথ মত্ত গজসিং স্বপ্নে নির্দেশ পেয়েছিলেন রানির হাতের কঙ্কণ দিয়ে তৈরি করতে হবে মায়ের চতুর্ভুজা অশ্বারোহী মূর্তি, কনক দুর্গা নামে পুজো নেবেন মা চণ্ডী। সেই থেকেই শুরু হয় চিল্কিগড় রাজবাড়ির দুর্গা পুজো। অনেক খুঁজেও যখন পূজার জন্য কোনও ব্রাহ্মণ পাওয়া যায়না, তখন ওড়িশা থেকে আনা হয় রামচন্দ্র ষড়ঙ্গীকে। সেই থেকে এই ষড়ঙ্গী বংশই বংশ পরম্পরায় পুজো করে আসছে এখানে৷ কথিত আছে, এক সময় মায়ের পুজো সেরে বাড়ি ফেরার পথে রাজ পুরোহিতকে ছোবল মারে একটি কালো খরিস সাপ। পুরোহিত যখন যন্ত্রণায় ক্লিষ্ট তখনই স্বপ্নে দেখা দিলেন নীল শাড়ি পরিহিতা চতুর্ভুজা দুর্গা; সুস্থ হলেন পুরোহিত, দেবীর আশীর্বাদে অঞ্চলে তারপর থেকে আর দেখা যায়নি এই সাপ। রাজত্ব অবলুপ্ত হওয়ার পর ধীরে ধীরে রাজবাড়ির ১৫ দিনের পুজো নেমে আসে ৫ দিনে। এই ৫ দিনই মহা সমারোহে হয় চণ্ডীপাঠ। আয়োজন হয় বলির৷ দেবী এখানে রক্তমুখী, তাই বলি বাধ্যতামূলক। এক সময় নরবলিও হত৷ কথিত আছে, একবার এক বালককে নিয়ে আসা হয় বলি দিতে। হাঁড়ি কাঠে গলা দেওয়ার পর দুর্গামন্ত্র জপ করতে শুরু করে সে; জানা যায় সে এক ব্রাহ্মণ সন্তান। সেই থেকে নরবলি বন্ধ হয়। এখন মহাষ্টমীতে মায়ের কাছে নিবেদন করা হয় ১০ থেকে ১২ টি মোষ আর পাঁচশোর-ও বেশি ছাগল। এখন পঞ্চমীর দিন রাজবাড়ির মহিলারা মায়ের মন্দিরে গিয়ে মাকে নতুন সাজে সাজান৷ অষ্টমী পুজোর দিন মন্দিরে উপস্থিত থাকেন কেবলমাত্র রাজবাড়ির লোকজন। পুজো হয়ে গেলে মন্দির খুলে দেওয়া হয় সাধারণ মানুষের জন্য৷ অষ্টমীতেই পাওয়া যায় বিরাম ভোগ। পুজোর পাশাপাশি প্রাসাদ প্রাঙ্গনে বসে মেলা৷ হয় নাচ গানের অনুষ্ঠান৷ সেকালের রাজা-প্রজা সকলেই এখন একইসঙ্গে মেতে ওঠেন উৎসব অঙ্গনে।
গাড়ির ব্যাটারি
ইলেকট্রিক এবং হাইব্রিড গাড়ি
অন্তর্দহন ইঞ্জিনযুক্ত যানবাহনের মত প্রচলিত পদ্ধতিতে ইলেকট্রিক গাড়িগুলি কাজ করে না, এগুলি অন্তর্দহন ইঞ্জিনবিশিষ্ট গাড়ির মত অল্টারনেটর ব্যবহার করে অক্সিলিয়ারি ব্যাটারিকে চার্জ করে না - বরং এগুলি উচ্চ ভোল্টেজকে কমিয়ে এনে প্রয়োজনীয় ভোল্টেজ লেভেল (সাধারণত প্রায় ১৪ ভোল্ট) তৈরীর জন্য ডিসি-টু-ডিসি কনভার্টার ব্যবহার করে।
দুর্গাপূজা
শোভাবাজার রাজবাড়ির পুজো
এখন এই পুজোকে এই অঞ্চলের মানুষ কর্তা রায় বাড়ির দুর্গা পুজো বলেই চেনেন। দামোদর সেন এর সময় থেকেই এই পুজো আড়ম্বরের সঙ্গে এখনও চলছে।এই পুজো প্রায় চোদ্দশ সতকে চালু হয় বলে জানাজায়।এখনও ওনার দ্বারা প্রতিষ্ঠিত বৃন্দাবন চন্দ্র ও রাধারাণী ও দুগ্ধ কুমার শিব নিত্য পুজো পান এই বাড়িতে।তার দ্বারা নিজের হতে প্রতিষ্ঠিত সেই সব মূর্তি পুজো হয়। দুর্গা পুজোয় রয়েছে কিছু বৈচিত্র্য। তারা নিজের নিয়মে পুজো করেন।তাদের একটি পুরনো বই আছে সেই বই দেখেই হয় পুজোয় জোগাড়।আগে শাক্ত মতে পুজো হলেও, বহু বছর হলো বৈষ্ণব মতেই পুজো হয়।দেবী ঘোড়া মত সাদা সিংহের পিঠে বর্তমান।গ্রামের মানুষের ঢল নামে এই পুজোয়।  কাটোয়া অঞ্চলের সবথেকে ও পূর্ব বর্ধমান জেলার পুরনো পুজোগুলোর মধ্যে একটি।এছাড়াও এই দেবী মুর্তি পুজোর সময় শিকল দিয়ে পিছন থেকে বেঁধে রাখা হয় কারণ দেবী সন্ধি পুজোর সময় নড়ে ওঠেন। আর যেখানে অন্যান্য জায়গায় সন্ধি পুজো সবাই দেখতে পান কিন্তু এই পুজোর এখানে পর্দা দিয়ে ঠাকুর কে ঢেকে রাখা হয় ।সেই সময় ওই ঠাকুর ঘরে পুরোহিত ও একজন মাত্র সেবায়েত ছাড়া আর কেউ থাকেন না। কারণ দেবী মুর্তি তখন উগ্র রূপ ধারণ করেন এমন হয়েছে যে অনেকেই দেখতে চেয়েছেন তার পড়ে  অজ্ঞান হয়ে যান তাই এটাকে পর্দা দিয়ে ঢেকে রাখা হয় ও বলিদানের বাজনা বাজলে পর্দা সরিয়ে সবাইকে দর্শনের সুযোগ করে দেওয়া হয়। বর্তমানে এই দায়িত্ব ভার সামলাচ্ছেন তরুণ সদস্য অরিন্দম রায়। এছাড়াও বহু, ক্ষেত্র সমক্ষক ও লেখক রাও ভির করেন এই পুজো দেখার জন্য।
এটি  ব্রজ বুলি ভাষার কবি গোবিন্দ দাসএর বাড়ির পুজো।যিনি কিনা বৈষ্ণব সাহিত্যের ইতিহাসে বিখ্যাত সব পদ রচনা করেছে বৈষ্ণব সাহিত্যের ইতিহাসের বিখ্যাত কর্তা দামোদর সেন এনিও এই বাড়ির কৃতি সন্তান। এখন এই বাড়ি কে সবাই কর্তা রায় বা বনকাটা রায় বলেই চেনেন।কারণ শ্রীখন্ডন।
গাড়ির ব্যাটারি
ইতিহাস
আগেকার দিনে গাড়িগুলিতে ব্যাটারি ছিল না কারণ সেগুলিতে ইলেকট্রিকাল সিস্টেম খুব সীমিত পর্যায়ে ছিল। ইলেকট্রিক হর্নের পরিবর্তে সাধারণ ঘন্টা/বেল ব্যবহৃত হত, হেডলাইটগুলি ছিল গ্যাসচালিত এবং ক্র্যাঙ্কের মাধ্যমে ইঞ্জিন চালু করা হতো। ১৯২০ সালের কাছাকাছি সময়ে এসে গাড়ির ব্যাটারিগুলির ব্যবহার ব্যাপকভাবে শুরু হয় কারণ সেসময় গাড়িগুলি ইলেকট্রিক স্টার্টার মোটর সম্পন্ন ছিল। ১৯৭১ সালে সিল্‌ড ব্যাটারি উদ্ভাবিত হয় যেগুলিতে কোনোরকম রিফিলিং-এর প্রয়োজনীয়তা নেই।
দুর্গাপূজা
বাংলাদেশের বাগেরহাটে শিকদার বাড়ি পূজা
প্রতিবছর শিকদার বাড়িতে দুর্গাপ্রতিমাসহ একহাজার থেকে দুইহাজার প্রতিমা বানানো হয়। অনেক দুরদুরান্ত থেকে লোকজন এই পূজামন্ডপে ভিড় জমায়।
গাড়ির ব্যাটারি
ইতিহাস
সর্বপ্রথম স্টার্টিং এবং চার্জিং সিস্টেমগুলিকে এমনভাবে ডিজাইন করা হয়েছিল যেন এগুলি ৬ ভোল্ট ও পজিটিভ-গ্রাউন্ড সিস্টেমে কাজ করে ও একইসাথে ব্যাটারির পজিটিভ প্রান্তের সাথে গাড়ির চ্যাসিস সরাসরি সংযুক্ত থাকে। আজকের দিনে, রাস্তার প্রায় সব যানবাহনেরই নেগেটিভ গ্রাউন্ড সিস্টেম রয়েছে। এক্ষেত্রে, ব্যাটারির নেগেটিভ প্রান্তের সাথে গাড়ির চ্যাসিস সংযুক্ত থাকে।
দুর্গাপূজা
নোয়াখালী রামেন্দ্র সাহার বাড়ি পূজা
নোয়াখালীর চৌমুহনী কলেজ রোডের রামেন্দ্রসাহার বাড়ির সামনে বিশাল আকারের ৭১ ফুট দেবী দুর্গার প্রতিমা।
রাজশাহীর কংসনারায়ণের পূজা
মুঘল আমলে বাংলাদেশের রাজশাহীতে এক এলাহি পুজোর আয়োজন করেছিলেন কংসনারায়ন। তখন তিনি খরচ করেছিলেন প্রায় ৯ লক্ষ টাকা যেটা এখনকার হিসাবে দাঁড়ায় ৩০০ কোটি টাকা, দুর্গা পূজার ইতিহাসে এটাই প্রথম এলাহি আয়োজন ছিল।
গাড়ির ব্যাটারি
ইতিহাস
১৯১৮ সালে হাডসন মোটর কার কোম্পানী-ই সর্বপ্রথম স্ট্যান্ডার্ডাইজ্‌ড ব্যাটারি ব্যবহার করেছিল যখন তারা ব্যাটারি কাউন্সিল ইন্টারন্যাশনাল ব্যাটারি ব্যবহার করা শুরু করেছিল। বিসিআই হল এমন একটি সংস্থা যা ব্যাটারির ডাইমেনশনাল স্ট্যান্ডার্ড মান নির্ধারণ করে।
দুর্গাপূজা
রাজশাহীর কংসনারায়ণের পূজা
মুখোপাধ্যায় পরিবারের আড়াইশো বছরের প্রাচীন পুজো বীরভূমের কুন্ডলা গ্রামে।
গাড়ির ব্যাটারি
ইতিহাস
১৯৫০ এর দশকের মাঝামাঝি সময় পর্যন্ত গাড়িগুলি ৬ ভোল্ট ইলেকট্রিকাল সিস্টেম ও ব্যাটারি ব্যবহার করতো। এরপর যখন উচ্চতর কমপ্রেশন-রেশিও সম্পন্ন বড় ইঞ্জিনগুলি চালু হতে অধিক পরিমাণ তড়িৎ শক্তির প্রয়োজনীয়তা দেখা দিলো, তখন ইলেকট্রিকাল সিস্টেম ও ব্যাটারি ৬ ভোল্ট থেকে ১২ ভোল্ট সিস্টেমে উন্নীত হল। তবে ছোট গাড়িগুলি যেগুলি চালনা করতে কম শক্তি প্রয়োজন, সেগুলি ৬ ভোল্ট সিস্টেমেই পরিচালিত হত উদাহরণস্বরূপ, ১৯৬০ দশকের মাঝামাঝি সময়ের ভল্ক্‌সওয়াগেন বিটল্‌ এবং ১৯৭০ এর সিট্রোয়েন টু-সিভি।
দুর্গাপূজা
রাজশাহীর কংসনারায়ণের পূজা
ময়ূরেশ্বর থানার অন্তর্গত বহুপ্রাচীন গ্রাম কুন্ডলার বিত্তশালী হাটুরাম মুখোপাধ্যায় প্রতিষ্ঠিত দুর্গা পুজো এলাকার সবথেকে প্রাচীন পুজো। দাদন ও তেজারতির কারবারে বিপুল সম্পদের অধিকারী হয়ে তিনি প্রচুর অর্থ ব্যয় করতেন দুর্গাপুজোয়। পরে তাঁর বংশধরেরা পুর্বে মুর্শিদাবাদ জেলার বড়োঞা থানা থেকে পশ্চিমে মহম্মদবাজার এবং উত্তরে নলহাটি থেকে দক্ষিনে সিউড়ি পর্যন্ত এক বিশাল জমিদারি প্রতিষ্ঠা করেন। ধনসম্পদ অর্জনের সঙ্গে সঙ্গতি রেখে পুজোর জাঁকজমক ও বেড়ে চলে তা এলাকায় প্রবাদে পরিণত হয়। বৈষ্ণব মতে পুজো হয় এবং সন্ধিপুজো এখনও শুরু হয় বন্দুক দেগে । ১৭৬০ খ্রীস্টাব্দ নাগাদ কুন্ডলার মুখোপাধ্যায় পরিবারের এই দুর্গাপুজো শুরু হয়।
গাড়ির ব্যাটারি
ইতিহাস
১৯৯০ এর দশকে একটি ৪২ ভোল্ট ইলেকট্রিকাল সিস্টেমের প্রস্তাব করা হয়েছিল। আরো অধিক শক্তিশালী তড়িৎচালিত এক্সেসরিজসমূহ এবং হালকা অটোমোবাইল তার সরঞ্জামাদির সংযোগের জন্য এই সিস্টেমকে তৈরী করা হয়েছিল। উচ্চ-দক্ষতাসম্পন্ন মোটরের প্রাপ্যতা, নতুন নতুন তার-সংযোগের কৌশলসমূহ, ডিজিটাল পদ্ধতিতে নিয়ন্ত্রণ এবং উচ্চ-ভোল্টেজসম্পন্ন স্টার্টার/জেনারেটর ব্যবহার করে এমন হাইব্রিড যানবাহনের সিস্টেমের উপর ফোকাস রাখার কারণে প্রধান অটোমোটিভ ভোল্টেজ থেকে পরিবর্তিত হওয়ার চাপ অনেকাংশেই কমে গিয়েছে।
দুর্গাপূজা
বেলুড় মঠ
thumb|বেলুড় মঠের দুর্গাপ্রতিমা রামকৃষ্ণ মঠ ও মিশনের প্রধান কার্যালয় বেলুড় মঠের অন্যতম প্রধান উৎসব হল শারদীয়া দুর্গাপূজা। ১৯০১ সালে স্বামী বিবেকানন্দ বেলুড় মঠে প্রথম দুর্গাপূজা করেন। সারদা দেবী এই দুর্গাপূজার সময় মঠে উপস্থিত ছিলেন। সারদা দেবী এর পরেও কয়েক বার বেলুড় মঠে দুর্গাপূজা দেখতে এসেছিলেন। বেলুড় মঠে দুর্গাপূজার সময় কলকাতার কুমারটুলি থেকে প্রতিমা নিয়ে আসা হতো। বর্তমানে মঠ প্রাঙ্গনেই প্রতিমা তৈরি হয়। এখানে বৃহন্নন্দিকেশ্বর পুরাণ মতে পূজা হয়। এই পূজার একটি বৈশিষ্ট্য হল, পূজার সঙ্কল্প এখনও সারদা দেবীর নামেই হয়ে থাকে। ১৯০১ সাল থেকেই কুমারী পূজা বেলুড় মঠের দুর্গাপূজার একটি অঙ্গ।
গাড়ির ব্যাটারি
ডিজাইন
ওয়েট সেল ব্যাটারির একটি উদাহরণ হচ্ছে অটোমোবাইল ব্যাটারি যেখানে ছয়টি সেল রয়েছে। লেড স্টোরেজ ব্যাটারির প্রত্যেকটি সেল পর্যায়ক্রমিক লেড-অ্যালয় প্লেটের সমন্বয়ে গঠিত যা স্পঞ্জ লেড(ক্যাথড প্লেট) দিয়ে পূর্ণ থাকে অথবা লেড অক্সাইড(অ্যানোড) দিয়ে কোটিং করা থাকে। প্রতিটি সেলে ইলেক্ট্রোলাইট হিসেবে সালফিউরিক এসিড দ্রবণ ব্যবহৃত হয়। শুরুর দিকে, প্রতিটি সেলেই একটি করে ফিলার ক্যাপ ছিল যার মাধ্যমে ইলেক্ট্রোলাইটের লেভেল দেখা যেত এবং সেলে পানি যোগ করা যেত। ফিলার ক্যাপে একটি ভেন্ট-হোল/ছিদ্র থাকত যার ভেতর দিয়ে হাইড্রোজেন গ্যাস (চার্জিং এর সময় উৎপন্ন) সেল থেকে বেরিয়ে যেতে পারতো।
দুর্গাপূজা
বেলুড় মঠ
বেলুড় মঠের দুর্গাপূজার সূচনা হয় জন্মাষ্টমীর দিন। এই দিন কাঠামো পূজা হয়। এরপর মূর্তি নির্মিত হলে, দুর্গাষষ্ঠীর আগের দিন স্থানীয় জগন্নাথ মন্দির থেকে শালগ্রাম শিলা নিয়ে আসা হয়। এরপর দুর্গাষষ্ঠী থেকে বিজয়াদশমী পর্যন্ত সাধারণ শাস্ত্রবিধি অনুসারে পূজা হয়। বিজয়াদশমীর দিন সন্ধ্যায় মঠের ঘাটেই গঙ্গায় প্রতিমা বিসর্জন হয়। বেলুড় মঠে দুর্গাপূজা দেখার জন্য প্রতিদিন প্রচুর জনসমাগম হয়। সরকারি ও বেসরকারি পরিবহন সংস্থাগুলি এই উপলক্ষে দর্শনার্থীদের জন্য বিশেষ যানবাহনের ব্যবস্থা করে। বেলুড় মঠ ছাড়াও রামকৃষ্ণ মঠ ও মিশনের অন্যান্য শাখাকেন্দ্রেও পরে দুর্গাপূজা শুরু হয়েছে।
বিষ্ণুপুর মৃন্ময়ী মন্দির
পশ্চিমবঙ্গের বাঁকুড়া জেলার বিষ্ণুপুর শহরের মৃন্ময়ী মন্দির রাজ্যের একটি অন্যতম প্রধান দুর্গামন্দির। এই মন্দিরটি স্থাপিত হয়েছিল ৯৯৭ খ্রিষ্টাব্দে। এখানে দুর্গার দশভূজা মূর্তি "মৃন্ময়ী" নামে পূজিত হয়। মৃন্ময়ী মল্লভূমের রাজপরিবারের কুলদেবী। মৃন্ময়ী মন্দিরের শারদীয়া দুর্গাপূজা ১৮ বা ১৯ দিন ধরে চলে। মহালয়ার আগের নবমীতে জীমূতবাহন পূজা হয়। ওই দিন "বিল্ববরণ" নামে একটি বিশেষ অনুষ্ঠান হয়। দুর্গাপূজার সময় তিনটি বিশেষ পট রাজবাড়ি মন্দিরে আনা হয়। এগুলির নাম হল বড় ঠাকুরানি, মাইতো ঠাকুরানি ও ছোটো ঠাকুরানি বা পটেশ্বরী। জিতাষ্টমীর পরদিন বড় ঠাকুরানি নামের পটটি মন্দিরে আনা হয়। দুর্গাষষ্ঠীর আগের চতুর্থীর দিন মাইতো ঠাকুরানি নামের পটটি মন্দিরে এনে পূজা করে আবার ফিরিয়ে নিয়ে যাওয়া হয়। মহাসপ্তমীর দিন মাইতো ঠাকুরানি ও ছোটো ঠাকুরানিকে এক সঙ্গে মন্দিরে আনা হয়। ছোটো ঠাকুরানির পটটি সোনার তৈরি। মহাসপ্তমী থেকে যথানিয়মে পূজা হয়। তবে এই পূজায় পশুবলি দেওয়া হয় না। মহাষ্টমীর দিন রাজবাড়ি থেকে রাজবাড়ির গৃহদেবী বিশালাক্ষীর অষ্টাদশভূজা অষ্টধাতুর মূর্তিটি মন্দিরে আনা হয়। সন্ধিপূজার সময় তোপধ্বনি করা হয়। মহানবমীর দিন রাতে খচ্চরবাহিনী পূজা নামে একটি বিশেষ পূজা হয়। এই পূজা দুজন পুরোহিত ছাড়া আর কাউকে দেখতে দেওয়া হয় না। মহাসপ্তমী, মহাষ্টমী ও মহানবমীর দিন একান্ন পীঠশক্তির বিশেষ পূজা এই মন্দিরের দুর্গাপূজার একটি বৈশিষ্ট্য। দশমীর দিন ঘটবিসর্জন, দীপদান, অপরাজিতা পূজা ও রামচন্দ্র পূজা হয়। দ্বাদশীর দিন মাঝরাতে রাবণকাটা অনুষ্ঠানের মাধ্যমে পূজা শেষ হয়।
নতুন দিল্লি কালীবাড়ি
নতুন দিল্লি কালীবাড়ির দুর্গাপূজা দিল্লি শহরের সবচেয়ে পুরনো দুর্গাপূজাগুলির একটি। পূজাটি শুরু হয়েছিল ১৯২৫ সালে। সেই সময় পূজা হতো বার্ড রোডের (অধুনা বাংলা সাহিব রোড) আদি মন্দিরে। স্থানীয় বাঙালি অধিবাসীরা পূজার সময় মন্দিরে আসেন। ১৯৩১ সালে নতুন মন্দিরটি তৈরি হলে সেখানেই দুর্গাপূজার আয়োজন শুরু হয়। কালীবাড়ির পূজা হয় সাবেকি রীতি অনুযায়ী। দুর্গাপ্রতিমাটি হয় একচালার প্রতিমা এবং শোলার সাজবিশিষ্ট। ১৯৩৬ সাল থেকে পূজার ব্যাপারে কিছু নির্দিষ্ট আচার মেনে চলা হচ্ছে। পূজা উপলক্ষে রবীন্দ্রসংগীত ও আবৃত্তির প্রতিযোগিতা আয়োজিত হয়। কলকাতার শিল্পীরা মণ্ডপ তৈরি করে।
কাশ্মীরি গেটের অন্য পূজাটি পরিচালিত হয় দিল্লি দুর্গাপূজা সমিতির দ্বারা। এটি ১৯১০ সাল থেকে চলে আসছে। তিমারপুর অ্যান্ড সিভিল লাইনস পূজা সমিতির পূজাটি তিমারপুরে চলছে ১৯১৪ সাল থেকে।
গাড়ির ব্যাটারি
ডিজাইন
একটি সেলের পজিটিভ প্লেটগুলির সাথে তার সংলগ্ন সেলের নেগেটিভ প্লেটগুলির মধ্যে ছোট ও ভারী স্ট্র্যাপের মাধ্যমে সেলগুলি পরস্পরের সাথে সংযুক্ত থাকে। ব্যাটারির উপরে এবং কখনো কখনো পাশে একজোড়া ভারী টার্মিনাল, যেটি সীসা দিয়ে প্লেটিং করা থাকে (ক্ষয়রোধের জন্য) স্থাপন করা হয়। প্রথমদিকের অটো ব্যাটারিগুলিতে শক্ত রাবারের কেস এবং কাঠের প্লেট সেপারেটর/বিভাজক হিসেবে ব্যবহার করা হত। তবে আধুনিক ব্যাটারিগুলিতে প্লেটসমূহের স্পর্শ ও শর্ট-সার্কিট রোধ করতে প্লাস্টিকের কেস এবং উভেন-শীট ব্যবহৃত হয়।
দুর্গাপূজা
ঢাকেশ্বরী জাতীয় মন্দির
থাম্ব|[[ঢাকেশ্বরী জাতীয় মন্দির|ঢাকেশ্বরী মন্দিরের দুর্গাপ্রতিমা।]] বাংলাদেশের রাজধানী ঢাকার ঢাকেশ্বরী জাতীয় মন্দির দেশের প্রধান মন্দির। এই মন্দিরটি খ্রিস্টীয় দ্বাদশ শতাব্দীতে নির্মিত। এটি একটি দুর্গামন্দির এবং এখানেও মহাসমারোহে শারদীয়া দুর্গাপূজা আয়োজিত হয়। পূজার সময় বাংলাদেশের রাষ্ট্রপতি, প্রধানমন্ত্রী সহ বিরোধী দলনেতা, সাংসদ ও বিখ্যাত ব্যক্তিরা এই মন্দির পরিদর্শনে আসেন। দেশের বিভিন্ন অঞ্চল থেকে হিন্দু সম্প্রদায়ের মানুষ এই মন্দির দর্শনে আসেন। পূজায় ভোগ খাওয়ানো হয়। বিজয়াদশমীতে পার্শ্ববর্তী প্যারেড গ্রাউন্ডে বিজয়া সম্মেলনী হয়। এই অনুষ্ঠানে বাংলাদেশের সংগীত ও চলচ্চিত্র জগতের বিশিষ্ট শিল্পীরা উপস্থিত থাকেন।
গাড়ির ব্যাটারি
ডিজাইন
অতীতে, অটো ব্যাটারিগুলি সক্রিয়কালীন সময়ে যে পানির বিশ্লেষণ/ডিকম্পোজিশন হতো, সেই পানিকে প্রতিস্থাপনের জন্য ব্যাটারিগুলির নিয়মিত পরীক্ষা-নিরীক্ষা করতে হত। "লো-মেইন্টেনেন্স" (কখনো কখনো "জিরো-মেইন্টেনেন্স"-ও বলা হয়) ব্যাটারিগুলির প্লেটের উপাদান হিসেবে ভিন্ন ধরনের সংকর পদার্থ ব্যবহৃত হয়, যার ফলে চার্জিং-এর সময় বিশ্লেষিত পানির পরিমাণ হ্রাস পায়। একটি আধুনিক ব্যাটারির কার্যকর আয়ুকালীন সময়ে অতিরিক্ত পানির প্রয়োজন নাও থাকতে পারে; কিছু ধরনের ব্যাটারিতে, সেলগুলিতে যে পৃথক ফিলার ক্যাপ থাকে সেটি অপসারণ করা হয়েছে। এধরনের ব্যাটারিগুলির একটি দুর্বলতা হচ্ছে এগুলো ডিপ-ডিসচার্জিং সহ্য করতে পারে না, উদাহরণস্বরূপ গাড়ির লাইট অন করে রেখে দিলে এর ব্যাটারি সম্পূর্ণভাবে শেষ হয়ে যায়। এতে লেড-প্লেট ইলেকট্রোডের উপর লেড সালফেট জমা হয়ে কোটিং পড়ে এবং এর ফলে ব্যাটারির আয়ু এক-তৃতীয়াংশ বা তার বেশি পর্যন্ত কমে যেতে পারে।
দুর্গাপূজা
কুমারটুলি
থাম্ব|200x200পিক্সেল|কুমারটুলিতে নির্মীয়মান দুর্গাপ্রতিমা thumb|কুমারটুলি থেকে দুর্গাপ্রতিমা নিয়ে যাওয়ার দৃশ্য কলকাতার কুমারটুলি অঞ্চলটি মাটির দুর্গাপ্রতিমা নির্মাণের জন্য বিখ্যাত। কুমারটুলি থেকে শুধু কলকাতা বা ভারতের অন্যান্য অঞ্চলেই নয়, আমেরিকা, ইউরোপ ও আফ্রিকা মহাদেশের অনেক দেশেও দুর্গাপ্রতিমা সরবরাহ করা হয়। বিদেশে সরবরাহের জন্য মাটি ছাড়া অন্যান্য উপাদানেও দুর্গাপ্রতিমা বানানো হয়। এর কারণ মাটি ভঙ্গুর, পরিযানে স্থানান্তরের অসুবিধে। ১৯৮৯ সালে কুমারটুলির শিল্পী অমরনাথ ঘোষ শোলার দুর্গাপ্রতিমা তৈরি করে সুইডেন, অস্ট্রেলিয়া, মালয়েশিয়া ও নাইজেরিয়ায় পাঠিয়েছিলেন। এছাড়া ফাইবার গ্লাসের দুর্গাপ্রতিমাও অন্যান্য দেশে সরবরাহ করা হয়।
২০০৬ সালের হিসেব অনুসারে, কুমারটুলি থেকে মোট ১২,৩০০টি দুর্গাপ্রতিমা সরবরাহ করা হয়। এই অঞ্চল থেকে প্রতিবছর বিশ্বের ৯০টির বেশি দেশে দুর্গাপ্রতিমা সরবরাহ করা হয়। বিদেশে প্রবাসী বাঙালিদের কাছে দুর্গাপ্রতিমা সরবরাহ করে দেওয়ার জন্য কুমারটুলিতে বেশ কিছু কর্মী কাজ করে। মোহনবাঁশি রুদ্রপাল, সনাতন রুদ্রপাল, প্রদীপ রুদ্রপাল, রাখাল পাল, গণেশ পাল, অলোক সেন, কার্তিক পাল, কেনা পাল প্রমুখ শিল্পীরা কুমারটুলির প্রধান প্রতিমাশিল্পী। কলকাতার অধিকাংশ পূজার প্রতিমা এরাই বানান। মিনতি পাল, সোমা পাল, কাঞ্চি পাল, চাঁপারানি পাল, চায়না পাল প্রমুখ মহিলা শিল্পীরাও আজকাল প্রতিমা তৈরি করছেন। কুমারটুলির শিল্পীদের দুর্গাপূজা শুরু হয়েছিল ১৯৩৩ সালে। বিশিষ্ট প্রতিমাশিল্পী গোপেশ্বর পাল এই পূজার প্রতিমা তৈরি করেছিলেন।
গাড়ির ব্যাটারি
ডিজাইন
ভিআরএলএ ব্যাটারি, যা এবজর্বড গ্লাস ম্যাট (এজিএম) ব্যাটারি নামেও পরিচিত, ডিপ-ডিসচার্জিং-এ তুলনামূলকভাবে এগুলি অধিক সহ্যক্ষমতাসম্পন্ন তবে এগুলি বেশ ব্যয়বহুল। ভিআরএলএ ব্যাটারির কোষে পানি যুক্ত হওয়ার কোনো সুযোগ নেই। তীব্র ওভারচার্জিং অথবা অভ্যন্তরীন কোনো ত্রুটির কারণে ব্যাটারির কেসটি ফেটে যাওয়ার হাত থেকে রক্ষার জন্য প্রতিটি সেলে একটি করে অটোমেটিক প্রেশার রিলিজ ভাল্‌ভ থাকে। ভিআরএলএ ব্যাটারিতে ইলেক্ট্রোলাইট ছড়িয়ে পড়তে পারে না, একারণে এই ব্যাটারিগুলো মোটরসাইকেলের মত যানবাহনের জন্য বিশেষভাবে উপযোগী।
দুর্গাপূজা
আগমনী গান
পৌরাণিক কাহিনি অনুযায়ী, যজ্ঞস্থলে পিতা দক্ষ প্রজাপতির মুখে পতি শিবের নিন্দাবাণী ও কটূক্তি শুনে ক্রোধে ও ক্ষোভে অধীরা সতী দেহত্যাগ করেছিলেন এবং শিবকে আবার পতিরূপে পাওয়ার আকাঙ্ক্ষায় গিরীরাজ হিমালয়ের গৃহে দেবী মহামায়া তার কন্যা পার্বতীরূপে আবির্ভূত হয়েছিলেন। পুরাণে বর্ণিত মহিষাসরমর্দিনী চণ্ডিকা বা শুম্ভ নিশুম্ভ দলনি কৌশিকী এই সকল দেবী মাতা পার্বতীর অবতার।
অষ্টাদশ ও ঊনবিংশ শতাব্দীতে রচিত বাংলা আগমনী গানগুলিতে দুর্গারূপে শিবজায়া পার্বতীর সপরিবারে পিতৃগৃহে অবস্থানের এই আনন্দময় দিনগুলোর এবং তার বিবাহিত জীবনের অপূর্ব বর্ণনা পাওয়া যায়। এসব গানে একদিকে যেমন ফুটে উঠেছে কন্যা বিরহে কাতরা মা মেনকার গভীর অপত্যস্নেহ, অন্যদিকে তেমনি চিত্রিত হয়েছে স্বামী সোহাগিনী পার্বতীর গর্ব ও আনন্দের উচ্ছাস; গৌরী একাধারে জগজ্জননী এবং বাংলার জননীদের কাছে কন্যাসমা। আগমনী গানগুলি শাক্ত পদাবলীর অন্তর্গত; এগুলি রচয়িতাদের মধ্যে সাধক রামপ্রসাদ সেন, কমলাকান্ত চক্রবর্তী, দাশরথি রায় এবং পরবর্তীকালে নাট্যাচার্য গিরিশচন্দ্র ঘোষ, কাজী নজরুল ইসলাম প্রমুখ ব্যক্তিরা প্রভূত মুন্সিয়ানা দেখিয়েছেন।
গাড়ির ব্যাটারি
ডিজাইন
ব্যাটারি সাধারণত সিরিজ সার্কিটে সংযুক্ত ছয়টি গ্যালভ্যানিক কোষ দ্বারা গঠিত। সম্পূর্ণ চার্জে মোট ১২.৬ ভোল্ট পাওয়া যায় যেখানে প্রতিটি সেল ২.১ ভোল্ট সরবরাহ করে। ডিসচার্জিং-এর সময় নেগেটিভ(লেড) টার্মিনালে একটি রাসায়নিক বিক্রিয়া ঘটে যার ফলে বাহ্যিক বর্তনীতে  ইলেকট্রন মুক্ত হয়। অপরদিকে পজিটিভ (লেড-অক্সাইড) টার্মিনালে আরেকটি রাসায়নিক বিক্রিয়া ঘটে যেখানে বাহ্যিক বর্তনী থেকে ইলেকট্রন শোষিত হয়। এভাবে বাহ্যিক বর্তনীতে(তড়িৎ সুপরিবাহী) ইলেকট্রনের প্রবাহ অর্থাৎ বিদ্যুৎ উৎপন্ন হয়। ব্যাটারি ডিসচার্জিং এর সময় ইলেক্ট্রোলাইটের এসিড প্লেটের উপাদানের সাথে বিক্রিয়া করে ফলে প্লেটের পৃষ্ঠতলে লেড-সালফেট তৈরী হয়। অন্যদিকে ব্যাটারি যখন রিচার্জ হয়, তখন রাসায়নিক বিক্রিয়াটিও উলটে যায়; লেড সালফেট পুনরায় লেড অক্সাইড গঠন করে। অতঃপর প্লেটগুলি পুনরায় তাদের আগের অবস্থায় ফিরে যায়, এভাবে প্রক্রিয়াটির পুনরাবৃত্তি হতে পারে।
দুর্গাপূজা
মহিষাসুরমর্দিনী
thumb|[[বীরেন্দ্রকৃষ্ণ ভদ্র, মহিষাসুরমর্দিনী অনুষ্ঠানের জনপ্রিয় সূত্রধর ও পাঠক।]] মহিষাসুরমর্দিনী মহালয়ার দিন ভোরবেলা সম্প্রচারিত একটি বিশেষ বেতার অনুষ্ঠান। এটি ১৯৩২ সাল থেকে আকাশবাণীতে সম্প্রচারিত হচ্ছে। বীরেন্দ্রকৃষ্ণ ভদ্র মহাজাতি সদনের একটি উচ্চাঙ্গ সঙ্গীতানুষ্ঠানে মস্করা করে নিজের পরিচয় দিতে গিয়ে বলেছিলেন, 'ঘরে খিল দেওয়া থাকলেও আমি পৌঁছে যাই সকলের কাছে।' কারণ বেতারে চণ্ডীপাঠ সবাই শোনেন। এই অনুষ্ঠানে শ্রীশ্রীচণ্ডী থেকে নির্বাচিত কিছু স্তোত্র, আগমনী গান ও বাংলা ভক্তিগীতি সহ শ্রীশ্রীচণ্ডীর দুটি গল্প শ্রুতিনাটকের আকারে শোনানো হয়। সর্বভারতীয় শ্রোতাদের জন্য অনুষ্ঠানটির হিন্দি সংস্করণ একই সময় সম্প্রচারিত হয়। এটি মোট দেড় ঘণ্টার অনুষ্ঠান। প্রথম দিকে এই অনুষ্ঠানটি সরাসরি সম্প্রচারিত হতো। ১৯৬০-এর দশক থেকে অনুষ্ঠানটির রেকর্ড সম্প্রচারিত হয়। অনুষ্ঠানটি খুবই জনপ্রিয়। আকাশবাণীর পক্ষ থেকে এই অনুষ্ঠানটি ক্যাসেট ও সিডি আকারেও প্রকাশ করা হয়েছে।
এই অনুষ্ঠানে চণ্ডীপাঠসহ অন্যান্য পাঠগুলি করেছেন বীরেন্দ্রকৃষ্ণ ভদ্র। তার পাঠ এতটাই জনপ্রিয় হয় যে, ১৯৭৬ খ্রিষ্টাব্দে এই অনুষ্ঠানটি বন্ধ করে জনপ্রিয় বাঙালি অভিনেতা উত্তমকুমারকে দিয়ে অন্য একটি অনুষ্ঠান করাতে গেলে শ্রোতারা নতুন অনুষ্ঠানটির প্রতি বিরূপ হন। ফলে পরবর্তীতে পুরোনো অনুষ্ঠানটির সম্প্রচারই চলতে থাকে। অনুষ্ঠানটির গান রচনা করেছিলেন বাণীকুমার ভট্টাচার্য এবং সুরারোপ করেছিলেন পঙ্কজকুমার মল্লিক। গানগুলি গেয়েছিলেন হেমন্ত মুখোপাধ্যায়, দ্বিজেন মুখোপাধ্যায়, মানবেন্দ্র মুখোপাধ্যায়, সন্ধ্যা মুখোপাধ্যায়, শ্যামল মিত্র, সুপ্রীতি ঘোষ প্রমুখ বিশিষ্ট শিল্পীরা।
গাড়ির ব্যাটারি
ডিজাইন
কিছু কিছু গাড়ি অন্যান্য স্টার্টার ব্যাটারি ব্যবহার করে। ২০১০ সালের পোর্শে নাইন-ওয়ান-ওয়ান জিটি-থ্রি আরএস-এ ওজন বাঁচানোর জন্য লিথিয়াম-আয়ন ব্যাটারি ব্যবহৃত হয়েছে। ভারী যানবাহনগুলিতে ২৪ ভোল্ট সিস্টেমের জন্য সিরিজে সংযুক্ত দুটি ব্যাটারি থাকতে পারে অথবা সিরিজ-প্যারালাল কম্বিনেশনে সংযুক্ত অনেকগুলি ব্যাটারির গ্রুপ থাকতে পারে যা ২৪ ভোল্ট বিদ্যুৎ সরবরাহ করে।
ফিজিক্যাল ফরম্যাট
ফিজিক্যাল সাইজ, ধরন ও টার্মিনালের অবস্থান এবং মাউন্টিং এর প্রকারের উপর ভিত্তি করে ব্যাটারিকে বিভিন্ন ভাগে ভাগ করা হয়।
অ্যাম্প-আওয়ারস (এ.এইচ)
অ্যাম্পিয়ার আওয়ার রেটিং-টি হচ্ছে মূলত (৮০ ডিগ্রি ফারেনহাইট (২৬.৬ ডিগ্রি সেন্টিগ্রেড) তাপমাত্রায় ব্যাটারি ২০ ঘন্টা ধরে স্থির হারে যে বিদ্যুৎ সরবরাহ করে (যেসময় ভোল্টেজ ড্রপের কাট-অফ মান হচ্ছে ১০.৫ ভোল্ট) এর সাথে ২০ ঘন্টার গুণফল। তাত্ত্বিকভাবে, ৮০ ডিগ্রি ফারেনহাইট তাপমাত্রায়, একটি ১০০ এ.এইচ ব্যাটারি ১০.৫ ভোল্ট ভোল্টেজ বজায় রেখে টানা ২০ ঘন্টা ধরে নিরবিচ্ছিন্নভাবে ৫ অ্যাম্পিয়ার বিদ্যুৎ সরবরাহ করতে সক্ষম। এটি উপলব্ধি করা গুরুত্বপূর্ণ যে এ.এইচ ক্ষমতা এবং ডিসচার্জিং হারের মধ্যে সম্পর্ক লিনিয়ার নয়; ডিসচার্জিং-এর হার বাড়ার সাথে সাথে এ.এইচ ক্ষমতা কমতে থাকে। ১০০ এ.এইচ রেটিং-এর একটি ব্যাটারি স্থির ১০ অ্যাম্পিয়ার হারে ডিসচার্জ হওয়ার সময় ১০ ঘন্টা ধরে ১০.৫ ভোল্টের বেশি ভোল্টেজ বজায় রাখতে সক্ষম হবে না। তাপমাত্রার সাথে সাথেও এ.এইচ ক্ষমতা হ্রাস পায়।
রিজার্ভ ক্যাপাসিটি মিনিটস্‌ (আরসিএম বা আরসি)
একটি ব্যাটারির ন্যূনতম বৈদ্যুতিক লোড বজায় রাখার ক্ষমতা; ৮০ ডিগ্রি ফারেনহাইট(২৭ ডিগ্রি সেন্টিগ্রেড) তাপমাত্রায়, একটি লেড-এসিড ব্যাটারি এর ভোল্টেজ ১০.৫ ভোল্টের নিচে নামার আগ পর্যন্ত যতটুকু সময় ধরে নিরবিচ্ছিন্নভাবে ২৫ অ্যাম্পিয়ার বিদ্যুৎ সরবরাহ করতে সক্ষম সেটিই হচ্ছে ব্যাটারির আরসিএম।
গ্রুপ সাইজ
ব্যাটারি কাউন্সিল ইন্টারন্যাশনাল (বিসিআই) গ্রুপ সাইজ একটি ব্যাটারির ফিজিকাল ডাইমেনশন যেমন দৈর্ঘ্য, প্রস্থ এবং উচ্চতা নির্দিষ্ট করে। এই সংস্থাটি এসব গ্রুপ নির্ধারণ করে থাকে।
ব্যবহার এবং রক্ষণাবেক্ষণ
ব্যাটারি নষ্ট হয়ে যাওয়ার একটি প্রধান কারণ হচ্ছে অতিরিক্ত তাপ, উদাহরণস্বরূপ- যখন উচ্চ তাপমাত্রার কারণে ইলেকট্রোলাইট বাষ্পীভূত হয়, তখন ইলেক্ট্রোলাইটের সংস্পর্শে আসা প্লেটের কার্যকর পৃষ্ঠের ক্ষেত্রফল হ্রাস পায় এবং সালফেশন হয়ে থাকে। তাপমাত্রার সাথে সাথে গ্রিডের ক্ষয়হার বাড়তে থাকে।  এছাড়া কম তাপমাত্রার কারণেও ব্যাটারি খারাপ হয়ে যেতে পারে।
যদি ব্যাটারি ডিসচার্জ হয়ে এমন অবস্থানে চলে আসে যে এটির দ্বারা ইঞ্জিন চালু করা সম্ভব না, তখন শক্তির একটি বাহ্যিক উৎসের মাধ্যমে ইঞ্জিনটির জাম্প-স্টার্ট করানো যেতে পারে। ইঞ্জিনটি একবার চালু হয়ে গেলে এটি ব্যাটারিকে রিচার্জ করতে পারবে, তবে এক্ষেত্রে শর্ত হচ্ছে অল্টারনেটর এবং চার্জিং সিস্টেম অক্ষতিগ্রস্ত ও সক্রিয় হতে হবে।
ব্যাটারির টার্মিনালে ক্ষয়ের ফলে তড়িৎ রোধজনিত কারণে গাড়ি চালু নাও হতে পারে, তবে ডাইইলেক্ট্রিক গ্রিজের যথাযথ প্রয়োগের মাধ্যমে এই সমস্যা প্রতিরোধ করা সম্ভব।
যখন ব্যাটারির ইলেকট্রোড লেড সালফেটের কঠিন স্তর দ্বারা আবৃত হয়ে পড়ে তখন এটিকে সালফেশন বলে, এর ফলে ব্যাটারি দুর্বল হয়ে পড়ে। যখন ব্যাটারি সম্পূর্ণ চার্জিত অবস্থায় থাকে না ও ডিসচার্জড থাকে তখন সালফেশন হতে পারে। ব্যাটারির ক্ষতি রোধ করতে সালফেটেড ব্যাটারিগুলি ধীরে ধীরে চার্জ করা উচিত।
এসএলআই ব্যাটারিগুলি ডিপ-ডিসচার্জিং এর জন্য বানানো হয় না এবং ডিপ-ডিসচার্জিং এর কারণে এগুলির আয়ু কমে যায়।
গাড়ির যেসব ব্যাটারিগুলি লেড-এন্টিমনি প্লেট ব্যবহার করে, সেগুলিতে তড়িৎ-বিশ্লেষণ ও বাষ্পীভবনের কারণে কমে যাওয়া পানিকে প্রতিস্থাপন করতে নিয়মিত বিশুদ্ধ পানি দিয়ে পূরণ করতে হয়। প্লেটের গাঠনিক উপাদান ক্যালসিয়ামে পরিবর্তন করে সম্প্রতি ব্যাটারির যেসব ডিজাইনগুলো বানানো হয়েছে, সেগুলিতে পানি লস এর হার কমেছে। আধুনিক গাড়ির ব্যাটারিগুলির মেইন্টেনেন্স চাহিদা হ্রাস পেয়েছে এবং এই ব্যাটারিগুলির সেলে পানি সংযোজনের জন্য ক্যাপ নাও থাকতে পারে। এধরনের ব্যাটারিতে প্লেটের উপর অতিরিক্ত ইলেক্ট্রোলাইট থাকতে পারে।
কিছু ব্যাটারি উৎপাদনকারী ব্যাটারির চার্জের অবস্থাটি দেখানোর জন্য এতে একটি বিল্ট-ইন হাইড্রোমিটার সংযুক্ত করে থাকে। থাম্ব| ব্যাটারি পোস্টের সাথে সংযুক্ত একটি ধনাত্মক (লাল) জাম্পার ক্যাবল। সিংগেল জাম্পার ক্ল্যাম্পের মাধ্যমে অপশনাল হাইড্রোমিটার উইন্ডোটি দেখা যাচ্ছে। কালো ঋনাত্মক জাম্পার ক্ল্যাম্পটি দৃশ্যমান নয়। ব্যাটারি অকেজো হওয়ার প্রাথমিক প্রক্রিয়াটি হচ্ছেঃ ব্যাটারির প্লেটের সক্রিয় উপাদানটি ক্ষয় হয়ে সেল্গুলির নিচের দিকে এসে জমা হয় এবং এর ফলে প্লেটগুলি শর্ট সার্কিট হয়ে যেতে পারে। তবে ব্যাটারির এক সেট প্লেটগুলিকে ভেদ্য পদার্থ দিয়ে তৈরী প্লাস্টিকের পৃথকীকরণ ব্যাগে আবদ্ধ করার মাধ্যমে এই সমস্যাটি যথেষ্ট পরিমাণে কমিয়ে আনা সম্ভব। এর ভিতর দিয়ে ইলেক্ট্রোলাইট ও আয়নসমূহ গমন করতে পারে তবে এটি স্লাজ(নরম কাদার ন্যায় পদার্থ) গঠনের মাধ্যমে প্লেটগুলির মধ্যে কোনোরকম সংযোগ স্থাপন হতে দেয়না। এই স্লাজ মূলত উভয় ইলেকট্রোডে তৈরী হওয়া লেড-সালফেট দিয়ে গঠিত।
পরিবেশগত প্রভাব
অটোমোটিভ ব্যাটারিগুলির রিসাইক্লিং/পুনর্ব্যবহারের মাধ্যমে নতুন ব্যাটারি উৎপাদনের জন্য কাঁচামালের চাহিদা হ্রাস পায়, ল্যান্ড-ফিল-এ পড়ে থাকা বিষাক্ত সীসা সরানো সম্ভব এবং অনুপযুক্তভাবে ব্যাটারির ডিসপোজাল এর ঝুঁকি রোধ করা সম্ভব। একবার যখন লেড-এসিড ব্যাটারির চার্জ ধারণ ক্ষমতা শেষ হয়ে যায় তখন এটি ইউজড-লেড-এসিড ব্যাটারি(ইউএলএবি) হিসেবে বিবেচিত হয় এবং বাসেল কনভেনশন এর অধীনে এটিকে বিপজ্জনক বর্জ্য হিসেবে অভিহিত করা হয়। মার্কিন যুক্তরাষ্ট্রের পরিবেশ সংরক্ষণ সংস্থা-এর তথ্য অনুসারে ১২ ভোল্টের গাড়ি-ব্যাটারি হচ্ছে বিশ্বের সবচেয়ে বেশি পুনর্ব্যবহৃত হওয়া পণ্য। শুধুমাত্র মার্কিন যুক্তরাষ্ট্রে, প্রতি বছর প্রায় ১০০ মিলিয়ন অটো ব্যাটারি প্রতিস্থাপিত হয় এবং এর মধ্যে ৯৯ শতাংশ-ই রিসাইক্লিং/পুনর্ব্যবহারের জন্য প্রয়োগ করা হয়। তবে এই রিসাইক্লিং প্রক্রিয়াটি অনিয়ন্ত্রিত পরিবেশে ভুলভাবে করা হতে পারে। গ্লোবাল ওয়েস্ট ট্রেড / বৈশ্বিক বর্জ্য বাণিজ্যের অংশ হিসেবে ইউজড-লেড-এসিড ব্যাটারিগুলিকে বিচ্ছিন্ন করে এর ভিতরের উপাদানসমূহ পুনরুদ্ধারের জন্য শিল্পোন্নত দেশগুলি থেকে ব্যাটারিগুলিকে উন্নয়নশীল দেশে নিয়ে আসা হয়। এই লেডের প্রায় ৯৭ শতাংশ পর্যন্ত পুনরুদ্ধার করা সম্ভব। পিওর-আর্থ এর হিসাবমতে ইউজড-লেড-এসিড-ব্যাটারি প্রক্রিয়াকরণ থেকে ১২ মিলিয়নেরও বেশি তৃতীয় বিশ্বের মানুষ আক্রান্ত হয়েছে।
মালামাল উইকলি
মালামাল উইকলি একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন।
কাহিনী
রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরস্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধ বিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরস্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতিমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কাণ্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারণে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে।
করুণা বন্দ্যোপাধ্যায়
করুণা বন্দ্যোপাধ্যায় (জন্ম: ২৫ ডিসেম্বর ১৯১৯ - মৃত্যু: ১২ নভেম্বর ২০০১) একজন বাঙালি অভিনেত্রী ।
করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগণার মহেশপুরে । তার পৈতৃক বাড়ি ছিল বর্তমান বাংলাদেশের খুলনার পয়োগ্রামে । তার পিতার নাম শচীন্দ্রনাথ সেন এবং মাতা সুধা সেন । তার স্বামী সুব্রত বন্দ্যোপাধ্যায় কমিউনিস্ট ছিলেন । তিনি রাজনৈতিক কারণে ১৯৪৮ থেকে ১৯৫০ খ্রিষ্টাব্দ পর্যন্ত কারাগারে ছিলেন । সেই সময়ে করুণাদেবী কিছু করার জন্য গণনাট্য সঙ্ঘে যোগ দেন ।
অভিনয় প্রতিভা
গণনাট্য সঙ্ঘে তিনি দীর্ঘকাল ছিলেন । সেখানে সংকেত, জনান্তিকে তার অভিনীত নাটক । তিনি সলিল চৌধুরীর নাটকে অভিনয় করেছেন । এ ছাড়াও তিনি লিটিল থিয়েটার গ্রুপ এবং আরো কয়েকটি সংগঠনে অভিনয় করেছেন ।
তার রচিত গ্রন্থ : সর্বজয়া, অ্যান অ্যাকট্রেস ইন হার টাইম । তার চিঠি এবং ডায়রির সংকলন আরেক সর্বজয়া তার মৃত্যুর পরে প্রকাশিত ।
কোচ ভাষা
কোচ ভাষা একটি তিব্বতী-বর্মী ভাষা। ভারত ও বাংলাদেশের কোচ জাতির মানুষেরা এই ভাষাতে কথা বলেন। বৃহত্তর ময়মনসিংহের শেরপুর, নেত্রকোণা, কিশোরগঞ্জ, গাজীপুর এবং বরেন্দ্র অঞ্চলের পাবনা, বগুড়া, রাজশাহী, মালদহ, রংপুর, দিনাজপুর, জয়পুরহাট ও নওগাঁ জেলায় কোচরা বাস করে। কোচদের নিজস্ব ভাষা থাকলেও নিজস্ব কোন বর্ণমালা নেই। কেবল প্রবীণ ব্যক্তিরাই এ ভাষায় এখন কথা বলে।
বার্লিন ইহুদি জাদুঘর
বার্লিন ইহুদি জাদুঘর (Das Jüdische Museum Berlin; ডাস্‌ য়ুডিশে মুজেউম্‌ বের্লিন্‌) ইউরোপের অন্যতম বৃহৎ ইহুদী বিষয়ক জাদুঘর। বার্লিনে অবস্থিত এই জাদুঘরটিতে জার্মান-ইহুদী সম্প্রদ্বায়ের প্রায় ১০০০ বছরের ইতিহাস রক্ষিত আছে। জাদুঘরের তিনটি ভবনের মধ্যে দুইটি ভবন বিশ্বখ্যাত স্থপতি ড্যানিয়েল লিবসকিন্ড নকশা করেছেন। জার্মান-ইহুদী সম্প্রদ্বায়ের বিভিন্ন গুরুত্বপূর্ণ ঘটনাবলির ইতিহাস ও হলোকস্টের ঘটনা জাদুঘরের উল্লেখযোগ্য সংগ্রহ, পাঠাগার ও সংরক্ষাণাগারে মাধ্যমে তুলে ধরা হয়েছে। জাদুঘরটি ২০০১ সালে জনসাধারণের জন্য উন্মুক্ত করা হয়। এটি বার্লিনের অন্যতম দর্শকপ্রিয় জাদুঘর। ২০১২ সালে প্রায় ৭২০,০০০ দর্শনার্থী জাদুঘরটি দর্শন করে। জাদুঘরের বিপরীত পাশে অ্যাকাডেমি অফ দ্য জুইশ মিউজিয়াম বার্লিন অবস্থিত। এটিও স্থপতি ড্যানিয়েল লিবসকিন্ডের নকশাকৃত। এখানে সংরক্ষণাগার, পাঠাগার, লেকচার হল এবং জাদুঘরের শিক্ষা বিভাগ অবস্থিত। বার্লিন ইহুদি জাদুঘর প্রতিদিন সকাল 10:00 টা থেকে 7:00 টা পর্যন্ত খোলা থাকে।
প্রিন্সটন বিশ্ববিদ্যালয়ের সাবেক অধ্যাপক ও অর্থনীতিবিদ মাইকেল ব্লুমেনথাল ১৯৯৭ থেকে জাদুঘরটির নির্বাহী পরিচালক হিসেবে দায়িত্ব পালন করছেন।